**הנחיות למילוי טופס בקשה למעונות לסטודנטים רווקים**

**קרא בעיון לפני מילוי הטופס - הטופס מחייב הגשה בצירוף כל המסמכים הנדרשים**.

**יש להכין מראש את כל המסמכים הרלוונטיים בקבציpdf בלבד**. במידה שתיעצר בעת המילוי עקב חוסר במסמך מסוים, תצטרך להתחיל מחדש.

טופס בקשה זה מיועד לסטודנטים רווקים הלומדים בטכניון במסגרת לימודי הסמכה ורפואה בלבד, בהיקף מינימאלי של 10 נקודות אקדמיות לתואר בסמסטר.

הפסקת לימודים, חופשת לימודים או סיום לימודים, מבטלים לאלתר את זכות המגורים.

**מספר בקשות יישלחו באופן מדגמי לבדיקת אמינות הנתונים.**

כל ניסוח בלשון זכר מיועד לסטודנטים ולסטודנטיות במידה שווה.

לטופס יש לצרף את המסמכים הבאים:

**תוכניות מיוחדות**

סטודנטים השייכים לתוכנית המצוינים, פסגות, ברקים, סילון, אלונים, גבישים, הזנק (זכאים באופן אוטומטי למעונות) – יחתמו על טופס ההצהרה לתוכניות מיוחדות (קיים באתר המעונות בלשונית "טפסים"), יסרקו ויעלו במקום הכנסת הורים. את הבקשה למעונות יש למלא בפורטל. עבור תקופת המגורים במהלך התואר השני, יש למלא את הבקשה במועדי הרישום של תארים מתקדמים.

**מצבים רפואיים:**

* **סטודנטים בעלי מוגבלות**, יצרפו אישור רשמי הכולל את אחוזי הנכות (משרד הביטחון/ביטוח לאומי/משרד העבודה והרווחה והשירותים הציבוריים). 50% נכות ומעלה – זכאות אוטומטית למעונות.

\* אם הנך נדרש להתאמות נגישות בשל היותך אדם עם מוגבלות, ניתן לפנות למשרד המעונות לא יאוחר מ- 14 יום מקבלת הודעת הזכאות על המעונות. ככל שהבקשה תוגש לאחר 14 יום, ההתאמה תסופק במידת האפשר.

* סטודנטים שמבקשים **התאמה לאור מצבם הרפואי** ימלאו:
* טופס בקשה לאבחנה (יש להוריד מאתר המעונות).
* ויתור על סודיות רפואית (יש להוריד מאתר המעונות).
* מסמכים רפואיים רלבנטיים (בפורמט PDF בלבד).

**וישלחו את הטפסים למייל** **med\_requests@technion.ac.il**

הערות:

* ללא מסמכים לא ניתן יהיה לתת חוות דעת.
* המידע יועבר לרופא הטכניון ותשובה תשלח במייל מהמשרד.
* החלטת רופא הטכניון הינה סופית וקובעת.

**מסמכי הורים:**

* **צילום תעודות זהות** של אחד ההורים **כולל הספח** שבו מופיעים כל האחים.
* **מסמכים על הכנסות ההורים** לפי הטבלה הבאה:

|  |  |
| --- | --- |
| **שכירים** | שאינם בעלי חברה או שותפים בה ו/או בעלי עניין בחברה והחברה איננה חברה משפחתית: * **יצרפו טופס 106 לשנת 2023** או **תלוש שכר מחודש דצמבר 2023.**

הערות:* במידה שעבדו בחלק משנת 2023 יצרפו:
* תלוש שכר אחרון משנה זו, או טופס 106 של 2023
* אישור תשלומים שנתי ל2023 מביטוח לאומי
* אישור תקופות עיסוק עדכני מביטוח לאומי
* במידה שעבדו במספר מקומות במהלך שנת 2023 – יש לצרף את תלוש השכר האחרון מכל מקום עבודה.
* במידה שיש לאחד ההורים או לשניהם הכנסות נוספות מביטוח לאומי (קצבאות כלשהן מביטוח לאומי), יש לצרף תלוש קצבה מחודש דצמבר 2023.
* שכירים המגישים שומה למס הכנסה או שיש להם הכנסה נוספת מעסק, יגישו את השומה האישית האחרונה (משומת 2022 ואילך).
 |
| **עצמאים** | **עצמאים** ואחרים שאינם בקטגוריה הקודמת, כמו בעלי ענין בחברה, שותפים בעסק משפחתי, או בעלי מניות ודומיהם, יגישו את שומת מס ההכנסה **האישית** האחרונה שבידם, משנת 2022 ואילך.**הערות:****\*** לא יתקבלו אישורים מרואה חשבון/יועץ מס ולא טופס 1301.**\*\* עסק חדש**: יגישו אישור ממע"מ על פתיחת תיק ובנוסף אישור מרואה חשבון על גובה ההכנסה הצפויה של בעל העסק.  |
| **גמלאים**(הורים פנסיונרים) | **גמלאים עובדים**יגישו תלוש **גמלה** (פנסיה) ואת **הכנסתם** ממקום עבודתם – תלוש מחודש דצמבר 2023 או טופס 106 לשנת 2023.**גמלאים** **שאינם עובדים*** תלוש גמלה (פנסיה) מחודש דצמבר 2023 או טופס 106 לשנת 2023.
* ריכוז תשלומים שנתי לשנת 2023 מביטוח לאומי.
* אישור "תקופות עיסוק" עדכני מביטוח לאומי.
 |
| **לא עובדים** | * אישור עדכני - מעמד לא עובד מביטוח לאומי.
* ריכוז תשלומים שנתי לשנת 2023 מביטוח לאומי.
* במידה שההכנסה היחידה הינה גמלת אזרח ותיק (קצבת זקנה) – יש לצרף גם אישור "תקופות עיסוק" עדכני מביטוח לאומי.
 |
| **מנותקים מהוריהם** | יצרפו הצהרה חתומה בפני עו"ד לפי הנוסח הקיים באתר המעונות ויצרפו מכתב להצגת מקורות המחיה. **נתק כלכלי אינו מהווה עילה להצהרה**.* **הערות:** סטודנט שהגיש בעבר הצהרת ניתוק – יצהיר שלא חל שינוי במצב.
 |

**\*\*\*במידה שקיימת הכנסה נוספת** משכר דירה, קצבת שארים, פיצויים, עבודות נוספות, או מקורות הכנסה אחרים, יש לצרף אישורים

**מסמכי אחים של הסטודנט**:

* סטודנטים **שאחיהם משרתים בצבא/שירות לאומי**, יצרפו אישור (כגון צילום חוגר, צו גיוס).
* סטודנטים **שאחיהם לומדים לתואר ראשון** **במוסד להשכלה גבוהה מוכר בארץ** [כולל בית ספר להנדסאים, מכללות ומכינות] יצרפו אישור עדכני מהמוסד שבו הם לומדים.

(מכללות שאינן מוכרות לתואר – יש לצרף בנוסף גם אישור על גובה שכ"ל).

* סטודנט שאחיו מתחיל את לימודיו בשנת תשפ"ה, יצרף אישור קבלה ללימודים + אישור תשלום ראשון.

**שירות בצבא, שירות לאומי, שירות אזרחי, התנדבות לצבא ושירות מילואים:**

* **סטודנטים ששירתו בצבא או בשירות לאומי/אזרחי** **או התנדבו לצבא** – יצרפו אישור.
* סטודנטים אשר **שירתו במילואים או בשירות לאומי** אחר החל מ 1.1.2023- 6.10.2023 ישלחו שובר שחרור ממילואים או אישור מביטוח לאומי (ניתן להוציא אישור גם דרך אתר האינטרנט של קצין העיר)

למייל: haserim.meonot@technion.ac.il

**\*** אין צורך לשלוח אישור מילואים מתאריך 7.10.2023 ואילך (מופיע במערכת הטכניונית).

* **סטודנטים בעלי תעודת לוחם (כולל לוחם אש),** יצרפו צילום של התעודה (תעודת זהב).
* **סטודנטים בעלי תעודת תומך לחימה**, יצרפו צילום של התעודה (תעודת כסף).

**אחר:**

**סטודנט שלומד לתואר נוסף / כפול או שינה פקולטה**, ובשל כך יעבור את מכסת הסמסטרים המאושרת למגורים במעונות יצרף אישור מלימודי הסמכה ויקליד בטופס הבקשה את מספר הנקודות שנותרו לסיום התואר.

**חברי נבחרות ספורט המשחקים בליגה** - יגישו אישור עדכני לשנה הנוכחית ממזכירות הספורט.

|  |
| --- |
| ***תשובות לבקשת המעונות – תשלחנה בדואר האלקטרוני.באחריות הסטודנט לעקוב אחר כל ההודעות הנשלחות ממשרד המעונות. ניתן לעקוב אחר מצב הבקשה בפורטל, בלשונית קמפוס, הבקשות שלי.*** |

**שימו לב:**

* **לא ניתן לגור במעונות יותר מסמסטר אחד מעבר לזמן הפורמאלי של מסלול הלימודים.**